בתי הקברות הצבאיים של המערכה בנורמנדי

במהלך המערכה בנורמנדי במלחמת העולם השנייה נפתחו בשטח המערכה עשרות בתי קברות צבאיים. כיום נותרו מתוכם 27 בתי קברות קבועים. טמונים בהם כ-98,500 חללים.

בתי הקברות מהווים חלק משמעותי של אתרי הזיכרון למערכה שהתחוללה בנורמנדי, לצד חופי הנחיתה, אנדרטאות ומוזיאונים.

היסטוריה
המערכה בנורמנדי החלה בפלישת בעלות הברית ב-6 ביוני 1944. היא נמשכה לערך עד לסוף חודש אוגוסט באותה שנה. הקרבות העזים שנערכו בין צבאות גדולים בשטח מצומצם יחסית גבו מחיר אבדות כבד. הצבאות הלוחמים קברו את מתיהם ואת אלו של האויב תוך כדי התקדמותם. הם נקברו בקברים בודדים בשדה הקרב, בבתי קברות ארעיים שייסדו וכן בשטחם של בתי קברות אזרחיים, לרבות חצרות של כנסיות.

מרבית בתי הקברות הארעיים שנפתחו בשטח המערכה היו של צבאות האימפריה הבריטית. בתי קברות אלו נפתחו בשכיחות גבוהה והיו קטנים יחסית. הכוחות האמריקאים פתחו בנורמנדי שבעה בתי קברות ארעיים, שנטמנו בהם כ-26,800 חללים. בתי הקברות היו פזורים בקרבת הערים הגדולות בשטח המערכה - קן, באייה, סן-לו ואבראנש.

לאחר המלחמה פינו בעלות הברית את רוב בתי הקברות הארעיים שפתחו בנורמנדי (ובזירות אחרות). בעוד שארצות הברית השיבה לתחומיה את מרבית החללים שלה (כ-61 אחוזים, בממוצע של כל זירות המלחמה) לא החזירו צבאות האימפריה הבריטית את חלליהם לארצותיהם כלל, כדרך שנקבע כבר במהלך מלחמת העולם הראשונה. גם לתחומי גרמניה לא הוחזרו חללים. ארונות הנופלים שלא הוחזרו למולדתם הועברו לבתי הקברות שנבחרו לשמש כאתרי קבע. חלק מאלו גדלו עקב כך באופן ניכר מעבר לגודלם המקורי. הקבורה בבתי הקברות לגרמנים בנורמנדי נעשתה על ידי שלטונות צרפת, שניצלו לצורך כך מספר אתרים שם, שנפתחו במקור על ידי חיילי ארצות הברית ופונו כליל על ידה.

לבתי הקברות שנבחרו לשמש כאתרי קבע נערך תכנון מפורט וחלקם אורגנו מחדש, בתהליך שנמשך מספר שנים. נוספו להם גדרות אבן, מצבות קבע ואנדרטאות, מבנים אחרים וגינון עשיר. האדריכל הבריטי פיליפ הפוורת'  תכנן בהזמנת ועדת חבר העמים לקברי מלחמה את כל בתי הקברות הקבועים של בריטניה וקנדה בנורמנדי.

בתי הקברות
מבין 27 בתי הקברות הצבאיים הקבועים בנורמנדי, 16 הם בריטים, שניים הם אמריקאים, שניים הם קנדים, אחד פולני ואחד צרפתי. כמו כן קיימים חמישה בתי קברות גרמניים. קבורים בהם בני 13 אומות שונות. בחלק מבתי הקברות של הבריטים והקנדים נקברו בני מספר אומות, כולל גרמנים.

בבתי הקברות טמונים 37,721 חללים של בעלות הברית (כולל 1,035 אלמונים). רוב החללים המזוהים - 16,843 - היו בריטים, 13,798 היו אמריקאים, 5,205 היו קנדים ו-729 היו פולנים. האחרים הם עשרות ולמטה מזה של חללים מכל אחת מהמדינות הבאות: אוסטרליה, ניו זילנד, דרום אפריקה, צרפת, רוסיה, צ'כוסלובקיה, בלגיה וכן איטליה. יתר החללים בבתי הקברות - 61,575 - היו גרמנים. מספר החללים הקבורים בכל אתר נמצא על פני טווח רחב - החל מעשרות בודדות ועד ללמעלה מ-21,000.

מספרי ההרוגים הקבורים ב-27 האתרים אינם מסכמים את מלוא האבדות של הצדדים הלוחמים במערכה בנורמנדי, שכן ארצות הברית השיבה כאמור לתחומיה את מרבית החללים שלה, ואילו חללים אחרים נקברו בבתי קברות אזרחיים או מחוץ לשטח המערכה - למשל בבריטניה - או שמקום קבורתם לא נודע. כך, מספר החללים שמקובל שנפלו במערכה בנורמנדי תחת פיקוד בריטי היה 22,422, לרבות כ-1,800 נעדרים. כמו כן הועברו לבתי הקברות הגרמניים בנורמנדי גם חללים שנפלו במקומות אחרים - למשל איי התעלה.

גופים שונים הקימו את בתי הקברות במתכונתם הקבועה, והם מפעילים ומתחזקים אותם: האתרים של בריטניה וקנדה נתונים תחת אחריותה של ועדת חבר העמים לקברי מלחמה; האתרים האמריקאים מנוהלים על ידי הוועדה האמריקנית למצבות קרב; ממשלת צרפת מתחזקת את בית הקברות שלה ושל פולין, והאתרים הגרמניים מתוחזקים על ידי הוועדה הגרמנית לקברי מלחמה.

600px|ממוזער|מרכז|מפת מרשם של מיקום 20 בתי קברות צבאיים בשטח המערכה בנורמנדי (אחד בבאייה)
שבעה בתי קברות נוספים אינם מופיעים במפה:
בדרום מזרח - לה גאטיי
בצפון מערב - לה קאמב, אורגלנד
בדרום מערב - סן שארל דה פרסי, מאריני, מון דה אויסן, אמריקאי ברטאן

אתרי בתי הקברות
האזורים הנזכרים בטבלה מוגדרים כך: מערב - השטח שממערב לעיר סן לו; מרכז - השטח שבין סן-לו לקן; מזרח - השטח שממזרח לקן.

+  שם  תמונה  שיוך  אזור  מיקום  חללים  מידע נוסף 1  בית הקברות הצבאי בבאייה  150px  הממלכה המאוחדת  מרכז  באייה  4,648  בית הקברות הגדול ביותר של האימפריה הבריטית בצרפת ממלחמת העולם השנייהנפתח לאחר הפלישה, נחנך ב-19523,604 חללים בריטים, 181 קנדים, 466 גרמניםבצד בית הקברות ניצבת אנדרטה לחללי האימפריה הבריטית שנפלו במערכה בנורמנדי ומקום קבורתם לא נודע - כ-1,800 איש 2  בית הקברות הצבאי ברנוויל   150px  הממלכה המאוחדת  מזרח  10 קילומטר מצפון מזרח לקן  2,560  2,151 חללים בריטים, 76 קנדים, 322 גרמניםרבים מהחללים נפלו בקרבות הפתיחה של המערכה שניהלה הדיוויזיה המוטסת השישית. 3  בית הקברות הצבאי בסן מנבייה   150px  הממלכה המאוחדת  מרכז  10 קילומטר ממערב לקן  2,182  1,575 חללים בריטים, 48 אלמונים, 555 גרמנים 4  בית הקברות הצבאי בבנוויל לה קמפאן   150px  הממלכה המאוחדת  מזרח  9 קילומטר ממזרח לקן  2,175  140 חללים אלמונים 5  בית הקברות הצבאי בטיי סור סל   150px  הממלכה המאוחדת  מרכז  12 קילומטר מדרום מזרח לבאייה  1,222  986 חללים בריטים, 232 גרמנים 6  בית הקברות הצבאי באוטו לה באג   150px  הממלכה המאוחדת  מרכז  14 קילומטר מדרום מזרח לבאייה  1,137  965 חללים בריטים, 34 קנדים, 132 גרמנים 7  בית הקברות הצבאי בלה דליבראנד   150px  הממלכה המאוחדת  מרכז  13 קילומטר מצפון לקן  1,123  927 חללים בריטים, 180 גרמניםרבים מהחללים נפלו ב-6 ביוני בחוף הנחיתה סורד ולידו 8  בית הקברות הצבאי בארמנוויל   150px  הממלכה המאוחדת  מזרח  13 קילומטר מצפון מזרח לקן, ליד החוף  1,003  103 חללים אלמוניםרבים מהחללים הקבורים באתר נפלו בימים הראשונים לאחר הפלישה 9  בית הקברות הצבאי ברי   150px  הממלכה המאוחדת  מרכז  8 קילומטר מצפון מזרח לבאייה  979  630 חללים בריטים, 335 גרמנים, 67 אלמוניםנפתח יומיים לאחר הפלישה, ליד ארומאנש וחוף הנחיתה גולד 10  בית הקברות הצבאי בסן שארל דה פרסי   150px  הממלכה המאוחדת  מרכז  40 קילומטר מדרום מערב לבאייה  809  104 חללים אלמוניםרוב החללים הקבורים באתר נפלו בסוף יולי ותחילת אוגוסט 1944 11  בית הקברות הצבאי בסן דזיר דה ליזייה     הממלכה המאוחדת  מזרח  38 קילומטר מדרום מזרח לקן  598  נמצא בשכנות לבית הקברות הצבאי הגרמני בעל אותו שם 12  בית הקברות הצבאי בפונטניי לה פנל   150px  הממלכה המאוחדת  מרכז  15 קילומטר ממערב לקן  519  459 חללים בריטים, 59 גרמנים 13  בית הקברות הצבאי בברואה   150px  הממלכה המאוחדת  מרכז  במחצית הדרך בין קן לבאייה  370  14  בית הקברות הצבאי בקאמב אן פלן   150px  הממלכה המאוחדת  מרכז  6 קילומטר מצפון לקן  224  נפתח בראשית יולי 1944 15  בית הקברות הצבאי בסקוויל אן בסאן   150px  הממלכה המאוחדת  מרכז  12 קילומטר מצפון מערב לקן  117  99 חללים בריטים, 18 גרמנים 16  בית הקברות הצבאי בז'רוסלם   150px  הממלכה המאוחדת  מרכז  8 קילומטר מדרום מזרח לבאייה  47  הקטן בבתי הקברות הצבאיים של האימפריה הבריטית מן המערכה בנורמנדי. נפתח ב-10 ביוני 1944 17  בית הקברות הצבאי הקנדי ברטוויל סור לז   150px  קנדה  מזרח  14 קילומטר מדרום מזרח לקן  2,958  2,782 חללים קנדים, 80 בריטים, 87 אלמוניםרבים מהחללים הקבורים באתר נפלו במהלך קרב פאלז באוגוסט 1944 18  בית הקברות הצבאי הקנדי בני-סור-מר   150px  קנדה  מזרח  15 קילומטר מצפון מזרח לקן  2,048  רוב החללים השתייכו לדיוויזיה השלישית הקנדית ונפלו בימים הראשונים לפלישה 19  בית הקברות האמריקאי בנורמנדי  150px  ארצות הברית  מרכז  15 קילומטר מצפון מערב לבאייה, בקרבת חוף אומהה  9,388  הגדול בבתי הקברות הצבאיים של בעלות הברית בנורמנדי.נפתח ימים אחדים לאחר הפלישה על הצוק שמעל חוף אומהה. נחנך במתכונתו הסופית ב-1956 20  בית הקברות האמריקאי בברטאן   150px  ארצות הברית  מערב  95 קילומטר מדרום מערב לבאייה  4,410  נפתח באוגוסט 1944 ונקברו בו גם מתי הקרבות בחצי האי ברטאן. נחנך ב-1956 21  בית הקברות הצבאי הפולני גרנוויל-לנגנרי   150px  פולין  מזרח  19 קילומטר מדרום מזרח לקן  696  רוב החללים השתייכו לדיוויזיה המשוריינת הראשונה הפולנית 22  בית הקברות הלאומי לה גאטייי   150px  צרפת  מזרח  80 קילומטר מדרום מזרח לקן  19  נפתח באוגוסט 1944, נחנך ב-1970 23  בית הקברות הצבאי לה קאמב   150px  גרמניה  מרכז  25 קילומטר מצפון מערב לבאייה  21,222  הגדול בבתי הקברות הצבאיים בנורמנדי.במקור בית קברות אמריקאי-גרמני, שנפתח מעט לאחר הפלישה. הורחב לאחר המלחמה. נחנך במתכונתו הסופית ב-1961 24  בית הקברות הצבאי מון דה אויסן   150px  גרמניה  מערב  60 קילומטר מדרום מערב לסן לו  12,000  מאוזוליאום. נחנך ב-1963 25  בית הקברות הצבאי מאריני   150px  גרמניה  מערב  11 קילומטר ממערב לסן לו  11,169  במקור בית קברות אמריקאי-גרמני, שנפתח ביולי 1944. הורחב לאחר המלחמה. נחנך במתכונתו הסופית ב-1961 26  בית הקברות הצבאי אורגלנד   150px  גרמניה  מערב  44 קילומטר מצפון מערב לסן לו  11,152  במקור בית קברות אמריקאי-גרמני, שנפתח ביוני 1944. הורחב לאחר המלחמה. נחנך במתכונתו הסופית ב-1961 27  בית הקברות הצבאי הגרמני בסן דזיר דה ליזייה   150px  גרמניה  מזרח  38 קילומטר מדרום מזרח לקן  3,735  נמצא בשכנות לבית הקברות הצבאי הבריטי בעל אותו שם. רבים מהחללים באתר נהרגו בקרב פאלז

קישורים חיצוניים

הערות שוליים

נורמנדי
קטגוריה:המערכה בנורמנדי
קטגוריה:נורמנדי
קטגוריה:בתי קברות צבאיים של מלחמת העולם השנייה